钦定古今图书集成/明伦汇编/官常典/第127卷 > 孟怀玉
## 钦定古今图书集成/明伦汇编/官常典/第127卷 > 孟怀玉

按《宋书》本传，“怀玉，平昌安丘人也。高祖珩，晋河南尹。
祖渊，右光禄大夫。父绰，义旗后为给事中、光禄勋，追
赠金紫光禄大夫，世居京口。高祖东伐孙恩，以怀玉
为建武司马，豫义旗，从平京城，进定京邑。以功封鄱
阳县侯，食邑千户。高祖镇京口，以怀玉为镇军参军、
下邳太守。义熙三年，出为宁朔将军、西阳太守、新蔡”
内史，除中书侍郎，转辅国将军，领丹阳府兵，戍石头。
卢循逼京邑，怀玉于石头岸连战有功，为中军咨议
参军。贼帅徐道覆屡欲以精锐登岸，畏怀玉不敢上。
及循南走，怀玉与众军追蹑，直至岭表。徐道覆屯结
始兴，怀玉攻围之，身当矢石，旬月乃陷。仍南追循。循
平，又封阳丰县男，食邑二百五十户，复为太尉咨议
参军、征虏将军。八年，迁江州刺史，寻督江州、豫州之
西阳、新蔡、汝南、颍川、司州之松滋六郡诸军事、南中
郎将，刺史如故。时荆州刺史司马休之居上流有异
志，故授怀玉此任以防之。十一年，加持节。丁父艰。怀
玉有孝性，因抱笃疾，上表陈解，不许。又自陈“弟仙客
出继丧主，唯己乃见”听。未去任，其年卒于官，时年三
十一。追赠平南将军。子元卒，无子，国除。怀玉别封阳
丰男。子慧熙嗣，坐废祭祀，夺爵。慧熙已宗嗣竟陵太
守，中大夫。